wannaphong/clean_thaiwikipedia huggingface dataset:
# รักอมตะของชายท่องเวลา
รักอมตะของชายท่องเวลา  เป็นภาพยนตร์ในปี ค.ศ. 2009 สร้างมาจากบทประพันธ์ขายดีของออเดรย์ นิฟเฟเนกเกอร์ในปี ค.ศ. 2003 เรื่อง The Time Traveler's Wife กำกับโดยโรเบิร์ต ชเวนต์เก นำแสดงโดยอีริก บานา รับบทเป็น เฮนรี เดอแทมเบิล บรรณารักษ์ชาวชิคาโกผู้มีความผิดปกติทางพันธุกรรมที่ทำให้เขาเดินทางข้ามเวลาโดยกำหนดไม่ได้ โดยเขาสร้างความสัมพันธ์กับคนรัก แคลร์ ที่นำแสดงโดยราเชล แม็กอดัมส์ เฮนรีกับแคลร์ประสบปัญหาไม่สามารถมีลูกด้วยกันได้ เพราะทารกในครรภ์ที่ได้รับถ่ายทอดพันธุกรรมมาจากเฮนรี ก็มีความสามารถเดินทางข้ามเวลาได้เช่นกัน และแท้งหลายครั้งก่อนจะถึงกำหนดคลอด

ภาพยนตร์เริ่มถ่ายทำในเดือนกันยายน ค.ศ. 2007 เพื่อออกฉายในฤดูใบไม้ร่วงปี 2008 แต่ก็เลื่อนออกฉายไปโดยไม่มีประกาศอย่างเป็นทางการจากสตูดิโอ ซึ่งต่อมาแม็กอดัมส์ออกมาบอกภายหลังว่าสาเหตุการเลื่อนฉายเนื่องจากการถ่ายฉากเพิ่มเติม จนสถานที่ถ่ายตามฤดูกาลมีความเหมาะสมกับการถ่ายทำ และบานาต้องรอให้ผมยาวเพิ่มขึ้นหลังจากถ่ายทำภาพยนตร์เรื่อง Star Trek. ภาพยนตร์ออกฉายในโรงภาพยนตร์เมื่อวันที่ 14 สิงหาคม ค.ศ. 2009
# ปลากาแดง
ปลากาแดง ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Epalzeorhynchos frenatum อยู่ในวงศ์ปลาตะเพียน (Cyprinidae) 
ลักษณะ
มีรูปร่างคล้ายปลาทรงเครื่อง (E. bicolor) และปลากา (Labeo chrysophekadion) ซึ่งอยู่ในวงศ์เดียวกัน แต่ว่ามีรูปร่างที่เพรียวยาวกว่า สีลำตัวเป็นสีน้ำตาลแดงไม่คล้ำเหมือนปลาทรงเครื่องและปลากา ครีบเป็นสีแดงหรือสีส้มอมเหลือง ด้านข้างหัวทั้งสองข้างมีแถบสีดำพาดจากปลายปากมาถึงตา โคนหางมีจุดสีดำหนึ่งจุด  ปากขนาดเล็ก  ริมฝีปากบนงองุ้มกว่าริมฝีปากล่าง  มีหนวดสั้น ๆ 1 คู่  ขนาดโตเต็มที่ประมาณ 10-15 เซนติเมตร มีอายุได้ถึง 4-6 ปี

ที่อยู่
พบกระจายอยู่ในภาคกลางของประเทศไทย เช่น แม่น้ำเจ้าพระยา, แม่น้ำแม่กลอง ในภาคเหนือและอีสานพบที่ แม่น้ำโขง ในต่างประเทศพบได้ถึงอินโดนีเซีย

นิยมเลี้ยงเป็นปลาสวยงามเช่นเดียวกับปลาทรงเครื่องและปลากา แต่ปลากาแดงนั้นเลี้ยงง่ายกว่า อัตราการรอดตายก็มากกว่าปลาทรงเครื่อง เป็นปลาที่มีนิสัยสงบ สามารถเลี้ยงรวมกับปลาชนิดอื่นได้เป็นอย่างดี และนิยมอย่างมากในปลาที่สีกลายเป็นปลาเผือก

ชื่อเรียกอื่น
ปลากาแดง ยังมีชื่อเรียกต่างออกไป ในภาษาอีสานเรียกว่า "ปลาสร้อยหลอด"
# ทากาโอะ อิเกดะ
ทากาโอะ อิเกดะ  หรือทากาโอะ ชูวัฒนะ นักมวยสากลชาวญี่ปุ่น เกิดเมื่อ 6 ตุลาคม พ.ศ. 2512 ที่จังหวัดมิยาซากิ ประเทศญี่ปุ่น สถิติการชก 34 ครั้ง ชนะ 22 (น็อค 7) เสมอ 1 แพ้ 11 

 ประวัติ 
อิเกดะเป็นนักมวยสากลชาวญี่ปุ่นคนหนึ่งที่เดินทางมาชกมวยสากลช่วงท้ายๆของอาชีพนักมวยในเมืองไทยที่ค่ายชูวัฒนะ อิเกดะเข้ามาชกในเมืองไทยครั้งแรกเมื่อ พ.ศ. 2543 ชนะคะแนน เชี่ยวชาญ ทองสาวิตย์ จากนั้นอิเกดะ ขึ้นชกกับนักมวยสากลชาวไทยอีกหลายคนเช่น เกียรติทักษิณ เกียรตินวลจันทร์ ทอง จ๊อกกี้ยิม เอกรัฐ 13 เหรียญทาวเวอร์ นภาพล เกียรติศักดิ์โชคชัยจนกระทั่งชิงแชมป์ PABA แพ้น็อค สมศักดิ์ ศิษย์ชัชวาลย์จึงไม่ได้ขึ้นชกอีกเลย

 เกียรติประวัติ 
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นเฟเธอร์เวทเมื่อ 24 มกราคม 2538 แพ้คะแนน คริส ซากิต ที่ ญี่ปุ่น
 ชิงแชมป์ PABA เฉพาะกาลรุ่นซูเปอร์แบนตัมเวทเมื่อ 9 มิถุนายน 2544 แพ้น็อค สมศักดิ์ ศิษย์ชัชวาลย์ ยก 7 ที่ กทม.
# อคติ
อคติ แปลว่า ไม่ ควรถึง หมายถึงไม่ควรประพฤติ ในศาสนาพุทธที่มีพระพุทธเจ้าเป็นศาสดาใช้ในความหมายว่าลำเอียง มี 4 คือ 
ฉันทาคติ (ลำเอียงเพราะชอบ)
โทสาคติ (ลำเอียงเพราะชัง)
ภยาคติ (ลำเอียงเพราะเขลา)
โมหาคติ (ลำเอียงเพราะกลัว)

เป็นธรรมของผู้เป็นผู้ใหญ่ควรยึดถือ ส่วนผู้ปฏิบัติธรรมสามารถใช้ในการพิจารณาสรรพสิ่ง ว่าเราเห็นผิดวิปลาสจากความเป็นจริงของสิ่งทั้งปวง เป็นเพราะอคติทั้ง 4
ต่อสิ่งทั้งปวง
# ตั้วหลง
ตั้วหลง  เป็นตัวละครจากเกม เดอะคิงออฟไฟท์เตอร์ส ซึ่งปรากฏตัวครั้งแรกใน เดอะคิงออฟไฟท์เตอร์ส 2003 และกลับมาอีกครั้งใน เดอะคิงออฟไฟท์เตอร์ส XIII โดยอยู่ร่วมทีมเดียวกันกับ อลิซาเบธ บลังทอร์ช และ เสินอู่

 ประวัติตามท้องเรื่อง 
ดูโอ ลอง เป็นสมาชิกของทีมนักสังหารจอมโจรบิน หรือในชื่อของฮิโซคุ  ซึ่งเป็นตระกูลในญี่ปุ่น และพี่น้องร่วมสายเลือดเดียวกันซึ่งมีชื่อว่า เสี่ยว หลง ซึ่งเป็นลูกของผู้นำประจำตระกูล  เขารู้ดีว่าจะต้องดำรงตำแหน่งเจ้าชายเนื่องจากเป็นพี่คนโตสุด เขาได้ออกจากหมู่บ้านตั้งแต่เยาว์วัยเพื่อฝึกฝนศิลปะการต่อสู้ของเขาให้สมบูรณ์แบบ

หลังจากการทรยศบิดาของเขาซึ่งมีชื่อว่ารอน การได้รับการยอมรับว่าเป็นสมาชิกของตระกูลได้รับการปฏิเสธทั้งยังถูกตราหน้าว่าเป็นคนทรยศต่อบิดา ความหวังในการตามล่าคนทรยศลดถอยลง เขาหันไปเสพสุขจากการรับจ้างเป็นมือสังหาร ก่อนที่แอช คริมสันจะปรากฏตัวขึ้นอย่างลึกลับและสร้างความคุ้นเคยต่อกัน ภายหลังจากที่แอช, ดูโอ ลอง และเชน วูพบกันแล้ว พวกเขาเริ่มมีความชอบคอพอกัน และเป็นมิตรต่อกันในภายหลัง ทั้งยังเห็นชอบกับการเข้าร่วมการแข่งขันในปี 2003 ร่วมกัน แต่แล้วเขาก็ได้หายตัวไปเมื่อเขารู้สึกเสมือนว่ามีรอนซึ่งเป็นบิดาของตนรออยู่ตรงหน้า และภายหลังจากการค้นพบวัตถุประสงค์ที่แท้จริงของแอชแล้ว เขาก็หันไปร่วมทีมกับอลิซาเบธ บลังทอร์ช และเบนนิมารุ เพื่อรอการลงโทษอดีตเพื่อนร่วมทีมของเขาแทน และเก่งกาจ

 ข้อมูลจำเพาะ 
 ชื่อ : ตั้วหลง (堕瓏)
 สัญชาติ : มณฑลเหอเป่ย, 
 เกิดวันที่ : 11 มีนาคม
 ส่วนสูง : 189 ซม.
 น้ำหนัก : 79 กก.
 กรุ๊ปเลือด : ไม่ทราบแน่ชัด, เป็นไปได้อาจเป็นพิษ
 งานอดิเรก : การตามล่าที่ไม่ระบุชื่อ, ไพ่นกกระจอก
 สิ่งที่ชอบ : คำสั่งจากองค์กร, ของที่ระลึกจากแม่
 สิ่งที่เกลียด : น้ำมะเขือเทศ
# บิลลี โอเชียน
บิลลี โอเชียน  หรือชื่อเกิดว่า เลสลี เซบาสเทียน ชาลส์  เกิดเมื่อวันที่ 21 มกราคม ค.ศ. 1950 ที่ไฟซาแบด ตรินิแดดBiography on his official websiteAllmusic biography - accessed January 2008 เป็นนักร้องผู้ชนะรางวัลแกรมมี่ชาวอังกฤษ ในแนวเพลงริธึมแอนด์บลูส์ผสมกับป็อป โด่งดังในช่วงคริสต์ทศวรรษ 1970 และ 1980 หลังจากที่เขาใช้เวลา 7 ปีในการประสบความสำเร็จบนชาร์ตท็อป 20 ในสหราชอาณาจักร เขาก็มีซิงเกิลประสบความสำเร็จข้ามมหาสมุทรแอตแลนติกไปในสหรัฐอเมริกา มีอันดับ 1 บนชาร์ตอเมริกัน 3 เพลง
# เจฟฟรีย์ มูนิกา
เจฟฟรีย์ มูนิกา (Geoffrey Munika) นักมวยสากลชาวเคนยา เกิดเมื่อ 28 กรกฎาคม พ.ศ. 2517 สถิติการชก 36 ครั้ง ชนะ 19 (น็อค 10) เสมอ 2 แพ้ 14 

 เกียรติประวัติ 

 แชมป์แอฟริกาตะวันออกรุ่นซูเปอร์แบนตั้มเวท (2542)
 แชมป์ประเทศเคนยารุ่นซูเปอร์เฟเธอร์เวท (2545)
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกซูเปอร์แบนตั้มเวท WBF เมื่อ 9 กรกฎาคม 2542 แพ้คะแนน สมศักดิ์ สิงห์ชัชวาลย์ ที่ อ่างทอง
 ชิงแชมป์ WBO เอเชียแปซิฟิกรุ่นเฟเธอร์เวทเมื่อ 16 กรกฎาคม 2547 แพ้น็อค เทอดศักดิ์ จันทร์แดง ยก 6 ที่ สมุทรสาคร
 ชิงแชมป์ WBO เอเชียแปซิฟิกเฉพาะกาลรุ่นซูเปอร์เฟเธอร์เวทเมื่อ 18 สิงหาคม 2550 แพ้คะแนน อลิเซอร์ ราฮิมอฟ ที่ อุซเบกิสถาน
# กุสตาโบ ฟาเบียน กูเอโย
กุสตาโบ ฟาเบียน กูเอโย  นักมวยสากลชาวอาร์เจนตินา เกิดเมื่อ 24 เมษายน พ.ศ. 2514 ที่กรุงบัวโนสไอเรส ประเทศอาร์เจนตินา สถิติการชก 46 ครั้ง ชนะ 23 (น็อก 12) เสมอ 2 แพ้ 21

 เกียรติประวัติ 

 แชมป์อเมริกาใต้รุ่นซูเปอร์เฟเทอร์เวต
 ชิง 8 มิถุนายน 2539 ชนะคะแนน บิกตอร์ อูโก ปัซ ที่ อาร์เจนตินา
 ป้องกันแชมป์ครั้งที่ 1, 14 กันยายน 2539 ชนะน็อก โอสการ์ นาตาลีโอ โลเปซ ยก 6 ที่ อาร์เจนตินา
 ป้องกันแชมป์ครั้งที่ 2, 14 ธันวาคม 2539 ชนะน็อก หลุยส์ มาเรีย ดิแอซ ยก 10 ที่ อาร์เจนตินา
 เสียแชมป์ 29 มีนาคม 2540 แพ้คะแนน วัลเตร์ อูโก โรดริเกซ ที่ อาร์เจนตินา
 เคยชิงแชมป์ต่อไปนี้แต่ไม่สำเร็จ
 ชิงแชมป์อเมริกาใต้รุ่นซูเปอร์เฟเทอร์เวต เมื่อ 11 ตุลาคม 2540 แพ้คะแนน วัลเตร์ อูโก โรดรีเกซ ที่ อาร์เจนตินา
 ชิงแชมป์อเมริกาใต้รุ่นซูเปอร์เฟเทอร์เวต เมื่อ 3 ตุลาคม 2541 แพ้คะแนน ฮอร์เฮ โรดรีโก บาร์รีโอส ที่ อาร์เจนตินา
 ชิงแชมป์ PABA รุ่นซูเปอร์เฟเทอร์เวตเมื่อ 27 เมษายน 2544 แพ้น็อก ยอดสนั่น 3เคแบตเตอรี่ ยก 1 ที่ หัวหิน
# วัลเตร์ อูโก โรดริเกซ
'วัลเตร์ อูโก โรดริเกซ'  นักมวยสากลชาวอาร์เจนตินา เกิดเมื่อ 14 มีนาคม พ.ศ. 2511 ที่กรุงบัวโนสไอเรส ประเทศอาร์เจนตินา สถิติการชก 67 ครั้ง ชนะ 44 (น็อก 12) เสมอ 4 แพ้ 19

 เกียรติประวัติ 

 แชมป์อาร์เจนตินารุ่นซูเปอร์เฟเธอร์เวท (2541 – 2542)
 แชมป์อเมริกาใต้รุ่นซูเปอร์เฟเธอร์เวท
 ชิง 29 มีนาคม 2540 ชนะคะแนน กุสตาโบ ฟาเบียน กูเอโย ที่อาร์เจนตินา
 ป้องกันแชมป์ครั้งที่ 1, 12 กันยายน 2540 ชนะคะแนน โรโดลโฟ โอสการ์ อารันดา ที่อาร์เจนตินา
 ป้องกันแชมป์ครั้งที่ 2, 11 ตุลาคม 2540 ชนะคะแนน กุสตาโบ ฟาเบียน กูเอโย ที่อาร์เจนตินา
 เสียแชมป์ 15 สิงหาคม 2541 แพ้น็อก ฮอร์เฮ โรดริโก บาร์ริโอส ยก 2 ที่อาร์เจนตินา
 แชมป์ WBC Mundo Hispano รุ่นไลท์เวท
 ชิง 19 พฤศจิกายน 2542 ชนะคะแนน เอดูอาร์โด บาร์โตโลเม โมราเลส ที่อาร์เจนตินา
 สละแชมป์
 เคยชิงแชมป์ต่อไปนี้แต่ไม่สำเร็จ
 ชิงแชมป์อเมริกาใต้รุ่นไลท์เวทเมื่อ 20 กรกฎาคม 2539 แพ้คะแนน ริการ์โด ดานิเอล ซิลบา ที่อาร์เจนตินา
 ชิงแชมป์อเมริกาใต้รุ่นไลท์เวทเมื่อ 22 เมษายน 2543 แพ้คะแนนโดยเทคนิค ราอูล โอราซิโอ บัลบิ ที่อาร์เจนตินา
 ชิงแชมป์ WBO Latino รุ่นไลท์เวทเมื่อ 20 มกราคม 2544 แพ้คะแนน อัลโด นาซาเรโน ริโอส ที่อาร์เจนตินา
 ชิงแชมป์ PABA รุ่นซูเปอร์เฟเธอร์เวทเมื่อ 5 ธันวาคม 2544 แพ้น็อกโดยเทคนิค  ยอดสนั่น 3เคแบตเตอรี่ ยก 4 ที่ กทม.
# สิวะ แตรสังข์
สิวะ แตรสังข์ หรือ ศิวะ แตรสังข์  เป็นอดีตนักร้อง นักแสดงชาวไทยที่มีชื่อเสียงในอดีต เกิดเมื่อปี พ.ศ. 2507 ที่อำเภอโพธิ์ทอง จังหวัดอ่างทอง 

 ประวัติ 
มีผลงานในวงการบันเทิงครั้งแรกด้วยการออกอัลบั้มกับวงฟ้าใหม่ในปี พ.ศ. 2530 อัลบั้มนี้จะมีเพลงประกอบละครเรื่องทองเนื้อเก้า ต่อมาได้ร้องเพลง "กว่าจะรู้เดียงสา" ที่ประกอบละครโทรทัศน์ในชื่อเดียวกัน ซึ่งแสดงคู่กับมาช่า วัฒนพานิช ในปี พ.ศ. 2531 และมีผลงานอัลบั้มแรกที่โด่งดังคือ ยังเงี้ยะ.. สิวะ 

หลังจากมีผลงานในวงการบันเทิงน้อยลง หลังจากไปโชว์ตัวร้องเพลงที่ประเทศญี่ปุ่นแล้ว ก็ได้สร่างซางานในวงการบันเทิงไปโดยปริยาย หลังจากนั้นได้ประกอบธุรกิจกับครอบครัว คือ การขายคอมพิวเตอร์ แต่หลังจากประสบปัญหาเศรษฐกิจ ก็ต้องปิดกิจการลง หันไปทำธุรกิจส่วนตัวเกี่ยวกับการพิมพ์โฆษณาจำพวก แผ่นพับ หรือโบชัว และป้ายบรรจุภัณฑ์คุณยังจำผู้ชายคนนี้ได้ไหม "ศิวะ แตรสังข์" จากสนุกดอตคอม ปัจจุบันบวชเป็นพระภิกษุ โดยใช้ชื่อว่า พระสิวะ อาวุธปัญโญอภิชโย ได้บวชศึกษาพระธรรมที่ วัดถ้ำวัวแดง จ.ชัยภูมิ เป็นระยะเวลา 6 พรรษา และ วัดโคกพุทรา อ.โพธิ์ทอง จ.อ่างทอง ตอบโจทย์ : "ดราม่า" ชีวิต "พุทธธรรม" นำทาง "พระสิวะ แตรสังข์" 14 เม.ย. 60 , อดีตดารานักร้องดัง "สิวะ แตรสังข์" บวช | 05-04-60 | บันเทิงไทยรัฐ

ผลงานภาพยนตร์ 

 พ.ศ. 2530 ตุ๊กตาทองหลังโลงศพ รับบท เชิต
 พ.ศ. 2530 กะเหรี่ยงตกดอย รับบท กาพย์
 พ.ศ. 2530 รักจ๋ามาแล้วจ้ะ รับบท อ๊อด (รับเชิญ)
 พ.ศ. 2531 กะเหรี่ยงลอยฟ้า รับบท กาพย์
 พ.ศ. 2532 แด่เพื่อนพ้องและตัวกู รับบท เล็ก คลองเตย
 พ.ศ. 2532 เรารักกันนะ
 พ.ศ. 2532 ผลุบโผล่
 พ.ศ. 2533 บัณฑิต 7 วัด
 พ.ศ. 2534 อย่างงี้ซิสะเป็ค
 พ.ศ. 2548 เฉิ่ม รับบท เสี่ยเชน
 พ.ศ. 2549 มายาพิศวาส

ผลงานละคร
ปี พ.ศ.เรื่องออกอากาศรับบทเป็นหมายเหตุ 2530  มิติมืด  ช่อง 7     2531  กว่าจะรู้เดียงสา  ช่อง 7  ชยา  มาช่า วัฒนพานิช 2533  ช่างเขาเถอะ  ช่อง 3     2533  พล นิกร กิมหงวน  ช่อง 9  พล พัชราภรณ์  คู่กับ สาวิตรี สามิภักดิ์ 2534  จำปูน  ช่อง 5     2537  ชมรมขนหัวลุก ตอน สายเลือดอำมหิต  ช่อง 5     2538  ขุนศึก  ช่อง 9  พันจบ   2540  นางเอก  ช่อง 5    สะใภ้อลวน คนอลเวง  ช่อง 5    คู่กับ พัฒนวดี พัฒนถาบุตร เพลงรักจากบ้านนา  ช่อง 9     2541  ไฟริษยา  ช่อง 7    

 ผลงานร่วมกับศิลปินคนอื่น 

 ลูกทุ่งดารา ชุดที่ 1 (23 กุมภาพันธ์ พ.ศ. 2538)
 ลูกทุ่งดารา ชุดที่ 2 (18 ตุลาคม พ.ศ. 2538)
 รวมเพลงคนอกหัก 1 (มกราคม พ.ศ. 2544)

 หนังสือ 

 THE GUITAR รวมเทปเพลงดัง ชุด 8

 ผลงานเพลง 
สิวะ กับวง ฟ้าใหม่คนอย่างฉัน (พ.ศ. 2530)
 คนใจร้าย
 คนอย่างฉัน
 ทนเจ็บเพื่อเธอ
 ป.ล. ฉันรักเธอ
 หัวใจมีปีก
 บทเพลงแห่งความรัก
 รักเธอข้างเดียว
 ทองเนื้อเก้า
 เธอคือพลัง
 อยากให้โลกนี้มีความรัก
 ชุดเดี่ยว
ยังเงี้ยะ... สิวะ (พ.ศ. 2530)
 ขอเพียงคนหนึ่ง
 รักบินไป
 เพื่อนที่รู้ใจ
 รักแต่เธอ
 เพียงเธอ
 สงสัย
 อาจเป็นจริง
 รักนี้จึงมีความหมาย
 ชีวิตใหม่
 อย่าท้อแท้
 กว่าจะรู้เดียงสา
เรื่องมันเล็กน้อย (พ.ศ. 2531)
 ใจเสาะ
 จากในใจ
 ก็ดี (เหมือนกัน)
 หวุดหวิด
 ตามใจเธอ
 เรื่องมันเล็กน้อย
 คิวใคร
 รักของเรา (จะเอาไว้ไหน)
 คิดดู
 ลองดู
''เช็คบิลซะ (พ.ศ. 2532)
 เช็คบิล
 ถามคำ ตอบคำ
 ร้ายจริงจริง
 ฟังก่อน
 ขอเวลาทำใจ
 ขอบใจที่ยังไม่ลืม
 เอาเบอร์ไปก่อน
 เหมือนไม่เคย
 เจ็บใจนัก
 ยังจดจำ
# เจ้าชายโฮดง
องค์ชายโฮดง  เป็นพระราชโอรสในพระเจ้าแทมูชินแห่งโคกูรยอกับองค์หญิงยอนแห่งพูยอ เนื่องจากพระเจ้าแทมูชินยกทัพไปยึดอาณาจักรพูยอและทรงสังหารพระเจ้าแทโซแห่งพูยอกษัตริย์องค์ใหม่ ซึ่งเป็นพระราชโอรสในพระเจ้ากึมวาแห่งพูยอ ทำให้พูยอกลายเป็นส่วนหนึ่งของโกคูรยอ

ในปี ค.ศ. 22 พระเจ้าแทมูนหลงรักองค์หญิงยอนซึ่งเป็นองค์หญิงของอาณาจักรพูยอ และประสูติพระโอรส คือ องค์ชายโฮดง แต่องค์หญิงยอนสิ้นพระชนม์ไปก่อน องค์ชายโฮดงจึงอยู่ในความดูแลขององค์หญิงเซยูและองค์หญิงยอรังซึ่งเป็นน้องสาวของพระเจ้าแทมูชิน และเจ้าชายพระองค์นี้ได้เป็นตำนานความรักที่ยิ่งยิ่งใหญ่ของเกาหลีขึ้น ความรักระหว่างคนสามคน คือ องค์ชายโฮดงแห่งโคกูรยอ องค์หญิงจามยองและองค์หญิงลาฮีแห่งอาณาจักรนังนัง พระองค์สิ้นพระชนม์ในปี ค.ศ. 44 ตรงกับปี พ.ศ. 587 องค์ชายสิ้นพระชนม์ในปีเดียวกับองค์หญิงจามยอง
# เบรฟฮาร์ท วีรบุรุษหัวใจมหากาฬ
วีรบุรุษหัวใจมหากาฬเป็นภาพยนตร์ชีวประวัติ-ดราม่า กำกับภาพยนตร์โดยเมล กิบสันออกฉายในวันที่24 พฤษภาคม 1995 ภาพยนตร์บอกเล่าเรื่องราวของวิลเลียม วอลเลซอัศวินชาวสกอตแลนด์ที่ปลุกระดมชาวสกอตแลนด์ให้ปลดตนเองออกจากการเป็นเมืองขึ้นของอังกฤษซึ่งมีพระเจ้าเอ็ดเวิร์ดที่ 1 แห่งอังกฤษเป็นผู้ปกครอง ณ ขณะนั้น วอลเลซปลุกระดมชาวสกอตแลนด์จำนวนมากและตั้งกองทัพขึ้นเพื่อต่อสู้กับกองทัพอังกฤษที่มีจำนวนมากกว่ามาก ภาพยนตร์มีเนื้อหาที่อิงประวัติศาสตร์จึงมีส่วนที่ไม่ถูกต้องและบิดเบือนจากความเป็นจริงอยู่มาก 
 รางวัล 
ภาพยนตร์ออกฉายพร้อมเสียงชื่นชมและคำวิจารณ์ในทางบวก ถึงอย่างนั้นก็มีคำวิจารณ์ในทางลบอยู่บ้างเช่นความรุนแรง ความยาวของภาพยนตร์ และเนื้อหาที่บิดเบือนไปจากความจริง แต่ถึงกระนั้นก็ยังสามารถคว้ารางวัลที่ยิ่งใหญ่เป็นอันดับต้นๆ มาครองได้ถึง 5 รางวัล คือ
 รางวัลออสการ์ 5 รางวัล
 สาขาภาพยนตร์ยอดเยี่ยม
 สาขาผู้กำกับภาพยนตร์ยอดเยี่ยม
 สาขาถ่ายภาพยอดเยี่ยม
 สาขาลำดับเสียงยอดเยี่ยม
 สาขาแต่งหน้ายอดเยี่ยม

อีกทั้งยังมีภาพยนตร์อีกหลายๆเรื่องนำไปเป็นแรงบันดาลใจในการสร้างอีกด้วย เช่น Gladiator, Troy เป็นต้น
# สหรัฐอาหรับ
สหรัฐอาหรับ  เป็นสมาพันธรัฐที่เกิดจากการรวมตัวของสหสาธารณรัฐอาหรับกับเยเมนเหนือ เป็นระยะเวลาสั้น ๆ ตั้งแต่ ค.ศ. 1958 ถึง ค.ศ. 1961

สหสาธารณรัฐอาหรับแต่เดิมเป็นรัฐอธิปไตยที่รวมตัวขึ้นเป็นสหภาพระหว่างอียิปต์กับซีเรียเมื่อ ค.ศ. 1958 ซึ่งในปีเดียวกันนี้ ราชอาณาจักรมุตาวัคคิไลต์เยเมน (เรียกโดยย่อว่า เยเมนเหนือ) ได้ลงนามข้อตกลงเรื่องการป้องกันประเทศกับอียิปต์มาก่อนแล้ว จึงเข้าร่วมด้วยความสัมพันธ์แบบหลวม ๆ และเปลี่ยนชื่อใหม่เป็น สหรัฐอาหรับ อย่างไรก็ดี เยเมนเหนือยังคงมีสถานภาพเป็นรัฐอธิปไตยอิสระ ไม่เหมือนกับประเทศสมาชิกอื่น นั่นคือเยเมนเหนือยังรักษาสมาชิกภาพในสหประชาชาติและแบ่งแยกสถานทูตตลอดระยะเวลาการเป็นสมาพันธรัฐ

แต่ไม่ว่าจะเป็นสหภาพหรือสมาพันธรัฐ บทบาทของการรวมกลุ่มคือการเป็นสื่อกลางของอุดมการณ์รวมกลุ่มอาหรับ (pan-Arabism) และแนวคิดชาตินิยม ไม่ได้รับการเติมเต็มซึ่งกันและกัน สหรัฐอาหรับจึงแยกตัวใน ค.ศ. 1961
# สนามกีฬามหาวิทยาลัยการกีฬาแห่งชาติ วิทยาเขตชลบุรี
สนามมหาวิทยาลัยการกีฬาแห่งชาติ วิทยาเขตชลบุรี เป็นสนามกีฬาอเนกประสงค์ มีความจุประมาณ 11,000 คน ตั้งอยู่ภายในมหาวิทยาลัยการกีฬาแห่งชาติ วิทยาเขตชลบุรี อำเภอเมืองชลบุรี จังหวัดชลบุรี ในปี พ.ศ. 2553 ใช้เป็นสนามเหย้าของสโมสรฟุตบอลชลบุรี เอฟซี ปัจจุบันเป็นสนามเหย้าของสโมสรฟุตบอลบ้านบึง และ สโมสรฟุตบอลพานทอง เอฟซี

ในปี พ.ศ. 2554 สโมสรฟุตบอลพัทยายูไนเต็ดและสโมสรฟุตบอลราชนาวีได้ใช้ขอเช่าสนามเป็นสนามเหย้าในขณะที่มีการปรับปรุงสนามของตนเองจนแล้วเสร็จ

ปี พ.ศ. 2555 สโมสรฟุตบอลอินทรีเพื่อนตำรวจ เข้ามาใช้สนามเนื่องจากสนามเมนสเตเดี้ยมของตนถูกน้ำท่วมในช่วงปลายปี พ.ศ. 2554 จึงย้ายมาที่สนามแห่งนี้เป็นการชั่วคราว

รายชื่อทีมสโมสรที่เคยใช้แล้ว
 สโมสรฟุตบอลชลบุรี
 สโมสรฟุตบอลพัทยายูไนเต็ด
 สโมสรฟุตบอลราชนาวี
 สโมสรฟุตบอลอินทรีเพื่อนตำรวจ

 แหล่งข้อมูลอื่น 
 ข้อมูลสนาม
# ธงชาติฮอนดูรัส
ธงชาติฮอนดูรัส ได้มีการประกาศใช้อย่างเป็นทางการเมื่อวันที่ 9 มกราคม ค.ศ. 1866 โดยมีรูปแบบที่อิงตามธงของสหพันธ์สาธารณรัฐอเมริกากลาง ทั้งนี้ ฮอนดูรัสได้เข้าร่วมเป็นเครือรัฐสหพันธ์สาธารณรัฐอเมริกากลางของในปี ค.ศ. 1823 และได้ยอมรับเอาธงของสหพันธรัฐเป็นสัญลักษณ์  ต่อมาในปี ค.ศ. 1866 หลังการแยกตัวจากสหพันธรัฐได้ 23 ปี จึงได้มีการแก้ไขลักษณะธงใหม่ โดยคงแถบสีธงของธงชาติสหพันธ์สาธารณรัฐอเมริกากลางเดิมไว้ แต่เปลี่ยนเอารูปตราของสหพันธรัฐออก และใช้รูปดาวห้าแฉกสีฟ้า 5 ดวงแทน เพื่อเป็นเครื่องหมายรำลึกถึงรัฐผู้ก่อตั้งอดีตสหพันธ์สาธารณรัฐอเมริกากลาง

รายละเอียดธงชาติฮอนดูรัส ประกอบด้วยแถบสามแถบแนวนอน ความกว้างเท่ากัน เรียงกันเป็นรูปสี่เหลี่ยมผืนผ้า สัดส่วนโดยรวมกว้าง 1 ส่วน ยาว 2 ส่วน สอบแถบบนเป็นสีฟ้า หมายถึงมหาสมุทรแปซิฟิกและทะเลแคริบเบียน  แถบกลางสีขาวหมายถึงผืนแผ่นดินซึ่งคั่นกลางทะเลและมหาสมุทรทั้งสอง รวมทั้งยังหมายถึงสันติภาพและความเจริญรุ่งเรืองแห่งประชาชน  กลางแถบขาวมีรูปดาวห้าแฉกสีฟ้าทั้งห้าดวงเรียงแถวเป็นรูปกากบาททแยง เป็นสัญลักษณ์รัฐชาติทั้งห้ารัฐที่ร่วมกันก่อตั้งสหพันธรัฐอเมริกากลางในอดีต อันได้แก่ คอสตาริกา กัวเตมาลา นิการากัว ฮอนดูรัส เอลซัลวาดอร์ และแสดงถึงความหวังว่าในอนาคตรัฐชาติทั้ง 5 รัฐนี้อาจมีโอกาสกลับมารวมกันเป็นหนึ่งอีกครั้ง

เรือของพลเรือนและรัฐบาลฮอนดูรัสจะชักธงชาติเป็นเครื่องหมายสำคัญประจำเรือ ส่วนเรือรบในบังคับของกองทัพเรือฮอนดูรัสจะชักธงนาวีขึ้นเป็นสัญลักษณ์  โดยธงดังกล่าวมีลักษณะคล้ายธงชาติ แต่เปลี่ยนเครื่องหมายกลางธงเป็นรูปตราแผ่นดินมีแถวโค้งของดาว 5 ดวงอยู่เบื้องล่าง
# ธงชาติกัวเตมาลา
ธงชาติกัวเตมาลา มีลักษณะเป็นธงรูปสี่เหลี่ยมผืนผ้า กว้าง 5 ส่วน ยาว 8 ส่วน ภายในแบ่งเป็นสามแถบตามแนวตั้ง แต่ละแถบกว้างเท่ากัน แถบนอกทั้งสองแถบเป็นสีฟ้าอ่อน แถบกลางเป็นสีขาว การวางแถบสีธงเช่นนี้ก็เพื่อสะท้อนถึงลักษณะทางกายภาพของประเทศ ซึ่งเป็นแผ่นดินที่ขนาบด้วยมหาสมุทร 2 แห่ง ได้แก่ มหาสมุทรแปซิฟิก และทะเลแคริบเบียนซึ่งเป็นส่วนหนึ่งของมหาสมุทรแอตแลนติก นอกจากนี้สีฟ้ายังหมายถึงท้องฟ้าเหนือแผ่นดินกัวเตมาลา ส่วนสีขาวนั้นก็หมายถึงสันติภาพและความบริสุทธิ์  

ที่กลางแถบสีขาวของธงนั้นมีรูปตราแผ่นดินของกัวเตมาลา อันประกอบด้วยรูปนก Resplendent Quetzal ซึ่งเป็นนกประจำชาติของกัวเตมาลาและเป็นสัญลักษณ์แห่งเสรีภาพ จับอยู่บนม้วนกระดาษระบุวันที่กัวเตมาลาประกาศเอกราชจากสเปน (วันที่ 15 พฤศจิกายน ค.ศ. 1821) เบื้องหลังม้วนกระดาษมีรูปปืนเล็กยาวสองกระบอกไขว้กัน หมายถึงเจตจำนงอันแรงกล้าที่ชาวกัวเตมาลาจะปกป้องตนเองให้ได้ในยามที่จำเป็น พร้อมทั้งรูปดาบสองเล่มไขว้ซึ่งหมายถึงเกียรติยศ เบื้องล่างล้อมด้วยช่อลอเรลอันเป็นสัญลักษณ์แห่งชัยชนะ

ธงดังกล่าวนี้ใช้เป็นธงชาติสำหรับรัฐบาลและกองทัพ หากเป็นธงดังกล่าวซึ่งไม่มีรูปตราแผ่นดินจะใช้เป็นธงชาติสำหรับพลเรือนโดยทั่วไป

ธงชาติกัวเตมาลาดังที่เห็นอยู่ในปัจจุบันนี้ เริ่มใช้อย่างเป็นทางการมานับตั้งแต่วันที่ 17 สิงหาคม ค.ศ. 1871 อันเป็นเวลา 20 ปีให้หลังจากการแยกตัวจากสหพันธ์สาธารณรัฐอเมริกากลางและได้มีการเปลี่ยนแปลงธงชาติมาหลายคราวอันเนื่องมาจากปัญหาความวุ่นวายทางการเมืองภายในประเทศ

 ธงในอดีต 

 มาตรฐานสีธง 

ระบบสีสีฟ้า (Brilliant Blue)สีขาวสีฟ้า (Brilliant Blue) แพนโทนFlags of the World page "Guatemala" 297 Safe 297 RGB 73-151-208 255-255-255 73-151-208 CMYK 64.9-27.4-0-18.4 0-0-0-0-0 64.9-27.4-0-18.4 สีเว็บ 4997D0 FFFFFF 4997D0
# สนามกีฬาเทพหัสดิน
สนามเทพหัสดิน  เป็นสนามกีฬากลางแจ้ง ตั้งอยู่ด้านข้างสนามกีฬาแห่งชาติ มีลู่วิ่งจัดการแข่งขันกรีฑา ใช้ฝึกซ้อมกรีฑาและกีฬาทั่วไป ความจุ 6,378 ที่นั่ง เป็นเก้าอี้ทั้งหมด ตั้งชื่อเพื่อเป็นเกียรติแก่เจ้าพระยาธรรมศักดิ์มนตรี (สนั่น เทพหัสดิน ณ อยุธยา)

สนามเทพหัสดิน เคยเป็นสนามเหย้าชั่วคราวของสโมสรฟุตบอล บีอีซี เทโรศาสน เนื่องจากสนามหนองจอกอยู่ในระหว่างการปรับปรุง 
ในอดีตสนามเทพหัสดินใช้เป็นสนามฟุตบอล จัดกีฬาระดับประเทศและระดับเอเชียรองจากสนามศุภชลาศัย
# เอ็นทีสเตเดียม
สนามเอ็นที สเตเดียม  เป็นสนามกีฬาฟุตบอล   มีความจุประมาณ 5,439 ที่นั่ง ตั้งอยู่ที่ แขวงทุ่งสองห้อง เขตหลักสี่ กรุงเทพมหานคร ก่อสร้างขึ้นในปี พ.ศ. 2553 

ในอดีตสนามแห่งนี้เคยเป็นสนามเหย้าของสโมสรทีโอที เอสซี, สโมสรฟุตบอลมหาวิทยาลัยเกษตรศาสตร์ระหว่างปี พ.ศ. 2560 - 2562 และสโมสรราชประชา ในปี พ.ศ. 2565

แหล่งข้อมูลอื่น

ข้อมูลสนาม 
ติดต่อสโมสร แผนที่สนามทีโอทีสเตเดียม
# สหพันธ์สาธารณรัฐอเมริกากลาง
สหพันธ์สาธารณรัฐอเมริกากลาง  หรือที่รู้จักกันในชื่อ สหมณฑลแห่งอเมริกากลาง  ในปีแรกแห่งการก่อตั้ง เป็นชื่อของรัฐอธิปไตยแห่งหนึ่งในอดีตในทวีปอเมริกาเหนือ ซึ่งจัดการปกครองด้วยระบอบสาธารณรัฐประชาธิปไตยระหว่าง ค.ศ. 1823 - 1840 ดินแดนของรัฐแห่งนี้ประกอบด้วยดินแดนที่เป็นประเทศคอสตาริกา กัวเตมาลา นิการากัว ฮอนดูรัส เอลซัลวาดอร์ และรัฐเชียปัสของประเทศเม็กซิโกปัจจุบัน 

สำหรับชื่อประเทศนั้น ในตราแผ่นดินของประเทศนี้ได้อ้างอิงถึงชื่อประเทศของตนในช่วง ค.ศ. 1823 - 1824 ในภาษาสเปนว่า "Provincias Unidas del Centro de América" (สหมณฑลแห่งอเมริกากลาง) อย่างไรก็ตาม หลังปี 1824 ชื่อของประเทศที่ปรากฏในรัฐธรรมนูญ ธงชาติ และตราแผ่นดิน ได้เปลี่ยนมาเป็น "República Federal de Centroamérica / Centro América" (สหพันธ์สาธารณรัฐอเมริกากลาง) ในบางคราวมักมีการอ้างอิงถึงประเทศนี้ในภาษาอังกฤษอ้างไม่ถูกต้องว่า "United States of Central America" (สหรัฐอเมริกากลาง)
 ดูเพิ่ม 
ประวัติศาสตร์อเมริกากลาง
กรันโคลอมเบีย
สหพันธรัฐเปรู-โบลิเวีย
Golden Circle (proposed country) – a proposed Caribbean federation that would have split off half of the USA
สหรัฐอเมริกาใต้
Central American Integration System
# ธงชาติสหพันธรัฐอินเดียตะวันตก
สหพันธรัฐอินเดียตะวันตก เป็นอดีตรัฐอธิปไตยในภูมิภาคแคริบเบียน ซึ่งดำรงอยู่ระหว่าง พ.ศ. 2501 - พ.ศ. 2505 ธงชาติของประเทศนี้มีลักษณะเป็นธงสี่เหลี่ยมผืนผ้าพื้นสีน้ำเงิน กว้าง 1 ส่วน ยาว 2 ส่วน ในพื้นธงมีริ้วคดสีขาวพาดตามแนวนอน ตรงกลางธงนั้นมีรูปวงกลมสีเหลืองทอง ความกว้างเท่ากับระยะขอบนอกสุดของริ้วคดสีขาวสองริ้วตอนใน รูปสัญลักษณ์ดังกล่าวนี้หมายถึงทะเลแคริบเบียนและดวงอาทิตย์ทีฉายแสงเหนือท้องทะเล ธงนี้ออกแบบโดย เอ็ดนา มาร์เลย์ (Edna Manley)

คำบรรยายลักษณะของธงอย่างเป็นทางการ ปรากฏในวารสาร West Indies Gazette ดังนี้ 

"ธงซึ่งได้รับการรับรองนั้นมีพื้นสีฟ้าพร้อมด้วยลายคลื่นสีขาว 4 เส้น (ลายคู่บนขนานซึ่งกันและกัน ลายคู่ล่างขนานซึ่งกันและกันด้วยเช่นกัน) และมีรูปดวงตะวันสีส้มอยู่ตรงกลาง"

คำว่าสีฟ้า (blue) ในเอกสารดังกล่าวนั้นมิได้ระบุว่าเป็นสีฟ้าแบบใด แต่โดยทั่วไปมักหมายถึงสีฟ้าเข้มอย่างสีน้ำเงินในธงบลูเอนไซน์ (Blue Ensign) ของสหราชอาณาจักร สำเนาของภาพธงที่ยังคงหลงเหลืออยู่นั้นปรากฏว่าใช้สีฟ้าหลากหลายระดับทั้งสีอ่อนและสีแก่ ส่วนธงของกองทัพเรือ ใช้ธงเซนต์จอร์จ (ธงพื้นขาวมีรูปกากบาทแดง) มีรูปธงสหพันธรัฐที่มุมธงบนด้านคันธง เช่นเดียวกับธงราชนาวี

วันที่กำหนดให้ประดับธงชาติได้แก่วันที่ 3 มกราคม (วันที่ระลึกแห่งการชักธงชาติบริเตนและธงชาติสหพันธรัฐ) วันที่ 23 กุมภาพันธ์ (วันสหพันธรัฐ) และวันที่ 22 เมษายน (วันที่ระลึกการเปิดประชุมรัฐสภาสหพันธรัฐ)  อาคารต่างๆ ซึ่งมีเสาธงสองเสาจะต้องชักธงชาติสหราชอาณาจักรและธงชาติสหพันธรัฐไว้ร่วมกันในวันที่ระลึกและวันสหพันธรัฐ  โดยธงชาติสหราชอาณาจักรจะต้องอยู่ทางด้านซ้ายเมื่อผู้ดูหันหน้าเข้าหาอาคาร  สำหรับอาคารที่มีเสาธงเสาเดียวจะชักเพียงแต่ธงชาติสหราชอาณาจักรในวันที่ระลึกและวันสหพันธรัฐ
# พรรคประชาชน
พรรคประชาชน เป็นชื่อของพรรคการเมืองที่พบในหลายประเทศ  ส่วนใหญ่มีแนวนโยบายแบบฝ่ายซ้าย แต่ก็มีพรรคประชาชนที่มีนโยบายแบบฝ่ายขวาหรือนิยมศาสนาด้วยในยุโรป ต่อไปนี้เป็นรายชื่อพรรคประชาชนของประเทศต่างๆ
 พรรคการเมืองในปัจจุบัน 

ประเทศพรรคพรรคประชาชนพรรคประชาชนอาร์เมเนียพรรคประชาชนออสเตรเลียพรรคประชาชนพรรคประชาชนกัมพูชาพรรคประชาชนโครเอเชีย-ประชาธิปไตยเสรีนิยมพรรคประชาชนเชโกสโลวักพรรคประชาชนเดนมาร์กพรรคประชาชนยุโรปพรรคประชาชนพรรคประชาชนสวีเดนพรรคประชาชนแกมเบียพรรคประชาชนเวนดิชพรรคประชาชนกินีพรรคประชาชนอินเดียพรรคชนตะพรรคประชาชนกัมตปูร์พรรคประชาชนอาเจะฮ์พรรคประชาชนเบโลคริสเตียนพรรคประชาชนซาร์ดิเนียนพรรคประชาชนไทโรเลียนใต้พรรคปฏิวัติประชาชนลาวพรรคประชาชนพรรคประชาชนไลบีเรียพรรคประชาชนมาเลเซียพรรคประชาชนซาราวักพรรคประชาชนมองโกเลียพรรคประชาชนพรรคประชาชนเซิร์บ พรรคประชาชนทั้งหมดแห่งไนจีเรียพรรคประชาชนสหภาพไนจีเรียพรรคประชาชนนอร์เวย์พรรคประชาชนปาเลสไตน์ (เคยใช้ชื่อว่า พรรคคอมมิวนิสต์ปาเลสไตน์)พรรคประชาชนแห่งชาติพรรคประชาชนปากีสถานพรรคประชาชนปากีสถาน (เชอร์เปา)พรรคประชาชนพรรคประชาชนพรรคประชาชนโปแลนด์ศูนย์ประชาธิปไตยและสังคม/พรรคประชาชนพรรคประชาชนพรรคประชาชนทั้งหมดแห่งซามัวพรรคประชาชนซามัวพรรคประชาชนซานมาริโนพรรคประชาชนเซียร์ราลีโอนพรรคประชาชนสิงคโปร์พรรคประชาชน– ขบวนการเพื่อประชาธิปไตยแห่งสโลวาเกียพรรคประชาชนสโลวีเนียพรรคประชาชนพรรคประชาชนพรรคประชาชนสวิสพรรคประชาชน (พ.ศ. 2567)พรรคประชาชนพรรคประชาชนแห่งอเมริกา

 พรรคการเมืองในอดีต 

ประเทศพรรคพรรคประชาชนออสเตรเลียพรรคประชาชนบรูไนพรรคประชาชนสหภาพเอสโตเนียพรรคประชาชน (ฟินแลนด์, 1917)พรรคประชาชน (ฟินแลนด์, 1932)พรรคประชาชนบาวาเรียพรรคประชาชนเยอรมัน (1868)พรรคประชาชนเยอรมัน (1918)พรรคประชาชนพรรคประชาชนอิตาลี (1919–1926)พรรคประชาชนอิตาลี (1994–2002)พรรคประชาชนพรรคประชาชนเยอรมันพรรคประชาชนพรรคประชาชนพรรคประชาชนสโลวักพรรคประชาชนพรรคประชาชนมีหลายพรรค ดูที่ พรรคประชาชน (ไทย)พรรคประชาชนบริติชพรรคประชาชน (1887-1908)พรรคประชาชน (1971-1976)พรรคประชาชนยูทาห์
# อินเดียตะวันตก (แก้ความกำกวม)
อินเดียตะวันตกอาจหมายถึง

 ภูมิภาคประเทศอินเดียตะวันตก
 ภูมิภาคแคริบเบียน
 อินเดียตะวันตกของอังกฤษ กลุ่มหมู่เกาะในทะเลแคริบเบียนซึ่งเป็นเมืองขึ้นของสหราชอาณาจักร
 อินเดียตะวันตกของดัตช์ กลุ่มหมู่เกาะในทะเลแคริบเบียนซึ่งเป็นเมืองขึ้นของเนเธอร์แลนด์
 อินเดียตะวันตกของฝรั่งเศส กลุ่มหมู่เกาะในทะเลแคริบเบียนซึ่งเป็นเมืองขึ้นของฝรั่งเศส
 อินเดียตะวันตกของสเปน กลุ่มหมู่เกาะในทะเลแคริบเบียนซึ่งในอดีตเป็นเมืองขึ้นของสเปน
 อินเดียตะวันตกของเดนมาร์ก กลุ่มหมู่เกาะในทะเลแคริบเบียนซึ่งในอดีตเป็นเมืองขึ้นของเดนมาร์ก
 สหพันธรัฐอินเดียตะวันตก รัฐเอกราชอายุสั้นของกลุ่มหมู่เกาะในทะเลแคริบเบียน
 ทีมคริกเก็ตอินเดียตะวันตก
 บริษัทอินเดียตะวันตกของดัตช์ (Dutch West India Company) บริษัทข้ามชาติของเนเธอร์แลนด์ซึ่งเคยค้าขายในทะเลแคริบเบียนและที่เมืองนิวยอร์ก สหรัฐอเมริกา

 ภาษาไทย 
 อินเดียตะวันออก
 บริษัทอินเดียตะวันออก (แก้ความกำกวม)